Kamu bisa jelasin ke aku soal 21 Maret dalam bahasa sunda?

21 Maret nyaéta poé ka-80 dina sataun (ka-81 dina taun kabisat) dina kalénder Gregorian, sésana 285 poé.

1801 – Patempuran Iskandariah lumangsung antara pasukan Inggris jeung pasukan Perancis di deukeut ruruntuhan Nicopolis deukeut Iskandariah, Mesir.

1804 – Kode Napoléon diadopsi minangka hukum sipil Perancis.

1814 – Perang Napoléon: Pasukan Austria nyinglar serangan Perancis dina Patempuran Arcis-sur-Aube.

1871 – Otto von Bismarck ditunjuk minangka kanselir Jérman.

1871 – Jurnalis Henry Morton Stanley mimiti miang pikeun néangan misionaris jeung pangjalajah David Livingstone.

1913 – Leuwih ti 360 jalma palastra sarta 20.000 lianna ngarungsi nalika Banjir Raya Dayton lumangsung di Dayton, Ohio.

1918 – Perang Dunia I: Phase munggaran Serangan Usum Mekar Jérman, Operasi Michael, dimimitian.

1919 – Républik Komunis Soviét Hongaria diadegkeun, minangka pamaréntahan komunis nu munggaran di Éropa ti saprak Révolusi Oktober di Rusia.

1928 – Charles Lindbergh dileler ku Madali Kahormatan sabada hasil ngapungkeun pasawat lintas Atlantik sosoranganan.

1935 – Syah Iran Réza Pahlavi sacara rasmi ménta ka komunitas internasional sangkan nyebut Parsi ku ngaran aslina, Iran.

1937 – Pangbantéyan Ponce: Salapan belas jalma di Ponce, Puérto Riko, ditarémbak ku pulisi ku paréntah ti Gupernur Blanton C. Winship nu ditunjuk ku AS.

1943 – Perwira Wehrmacht, Rudolf von Gersdorff, gagal nelasan Hitler.

1945 – Perang Dunia II: Pasukan Inggris ngabébaskeun Mandalay, Burma.

1945 – Perang Dunia II: Operasi Carthage: Pasawat-pasawat Angkatan Udara Inggris ngaboman markas Gestapo di Kopenhagen, Dénmark. Maranéhna ogé misalah ngancurkeun hiji sakola, nelasan 125 rahayat sipil.

1945 – Perang Dunia II: Bulgaria jeung Uni Soviét hasil mertahankeun wates kalér Leuwi Drawa ngaliwatan Patempuran Pasir Transdanubian.

1960 – Apartheid: Pangbantéyan Sharpeville di Afrika Kidul: Polisi némbakan sakumpulan démonstrator urang hideung Afrika Kidul, nelasan 69 jalma sarta nyideraan 180 lianna.

1963 – Panjara Féderal Alcatraz (di California) ditutup.

1965 – Dr. Martin Luther King, Jr. mingpin 3.200 urang jalma wanci ngamimitian pawéy merjoangkeun hak-hak sipil nu katilu kalina tur nu antukna mawa hasil, ti Selma ka Montgomery, Alabama.

1968 – Patempuran  Karameh di Yordania antara Pasukan Pertahanan Israél ngalawan pasukan gabungan Angkatan Perang Yordania jeung PLO.

1970 – Proklamasi Poé Bumi nu munggaran dikedalkeun ku Joseph Alioto, Walikota San Fransisco.

1980 – Présidén AS Jimmy Carter ngabéwarakeun boykot kana Olimpiade Usum Panas 1980 di Moskow dina raraga protés kana Perang Soviét-Afghan.

1990 – Namibia jadi nagara merdéka sabada 75 taun aya dina kakawasaan Afrika Kidul.

1994 – Konvénsi Rangka Gawé PBB pikeun Parobahan Iklim lumaku.

1999 – Bertrand Piccard jeung Brian Jones jadi jalma-jalma nu munggaran hasil ngurilingan dunia maké balon udara.

2006 – Situs sosial média Twitter dijieun.

2009 – Opat pulisi ditémbak mati tur nu kalimana cidera dina dua kajadian panémbakan di Oakland, Califronia.

2018 – Kasangka pangeboman Austin, Mark Conditt, maéhan manéh nalika dibeberik ku pulisi di Austin, Texas.

2019 – Jiangsu Tianjiayi, pabrik kimia di Cina, ngabeledug, nelasan saheunteuna 47 jalma sarta nyideraan 640 lianna.

2019 – PM Selandia Anyar Jacinda Ardern ngabéwarakeun larangan kapamilikan sanjata semi-otomasi militer, 6 poé sabada serangan téror di Christchurch.

2019 – Awéwé urang Bangladesh nu ngabogaan dua rahim ngalahirkeun kembar kaduana 26 poé ti saprak lahirna budak nu kahiji.